avkjøling
Store norske leksikon,Teknologi og industri,Bygg og anlegg,VVS,Kjøleteknikk
Avkjøling, senking av temperaturen. Et legeme avkjøles enten fordi varme bindes ved indre fysikalske prosesser (se kuldeblanding), eller fordi varme avgis til omgivelser med lavere temperatur.
Avkjøling kan være uønsket, og reduseres da ofte ved termisk isolering som bremser intensiteten av varmeavgivelsen (f.eks. påkledning, doble vinduer). I andre tilfeller er avkjølingen tilsiktet, og kan økes ved å senke omgivelsestemperaturen eller øke varmeovergangsintensiteten (f.eks. ved forsert luftsirkulasjon).For avkjøling under normal omgivelsestemperatur brukes kuldeanlegg av forskjellige typer. Les mer i Store norske leksikon kryogenikk – lavtemperaturteknikk